logoopcineBosna i Hercegovina

Federacija Bosne i Hercegovina

Tuzlanski kanton

OPĆINA DOBOJ ISTOK

**OPĆINSKA SLUŽBA ZA CIVILNU ZAŠTITU**

**MOLIMO VAS DA SE PRIDRŽAVATE OVIH PREPORUKA KAKO BISTE SMANJILI RIZIK OD NEŽELJENIH POSLJEDICA**

**KLIZIŠTA I ODRONI**

Klizišta predstavljaju kretanje zemlje, kamenja i drugih nanosa. Aktiviraju se i razvijaju brzo, kada se voda akumulira u zemljištu kao posljedica jakih i obilnih kiša, podzemnih voda, otapanja snijega i neadekvatne eksploatacije zemljišta. Klizišta mogu biti mala i velika, spora ili brza, a **aktiviraju se usljed**:

- Jakih kiša;

- Zemljotresa;

- Požara;

- Jakih zima i smrzavanja;

- Erozija u slučaju ljudske modifikacije terena; i

- Pojave podzemnih voda.

**Ukoliko živite u oblastima koja su podložna klizištima i odronima:**

- Obratite pažnju na čudne zvukove koji mogu biti pokazatelji pokretanja klizišta ili odrona, poput lomljenja drveća i slično;

- Ukoliko ste u blizini potoka ili kanala, budite na oprezu zbog povećanja ili smanjenja protoka vode ili zamućivanja vode;

- Razmotrite mogućnost napuštanja ugroženog mjesta, pod uslovom da to možete sigurno učiniti;

- Ostanite budni i na oprezu – slušajte upozorenja s radija i televizije o mogućom jakim kišama.

**Ukoliko primijetite opasnost od klizišta:**

- Obavijestite nadležnu službu na broj 121-civilna zaštita, 123-vatrogasci ili 122-policija;

- Obavijestite komšije koje mogu biti pogođene ovom opasnošću; i

- Udaljite se iz zone klizišta, budući da je to najbolja zaštita.

**Uputstva poslije pojave klizišta**

- Držite se dalje od oblasti koja je pogođena klizištima;

- Slušajte radio i televizijske vijesti kako biste bili u toku s najnovijim informacijama;

- Obratite pažnju na poplave koje se mogu pojaviti poslije klizišta i odrona;

- Provjerite ima li povrijeđenih ili zarobljenih ljudi u blizini klizišta;

- Pomozite komšijama kojima je potrebna posebna pomoć – djeci, starijima i ljudima s posebnim potrebama;

- Provjerite i prijavite lokalnim vlastima ukoliko ima pokidanih električnih vodova ili oštećenih puteva ili pruga;

- Prijavite oštećenja u temeljima kuća, na dimnjacima ili krovovima;

- Ponovo zasadite drveće, u najkraćem mogućem roku, pošto erozija može dovesti do gubljenja zemljanog pokrivača i novih klizišta u budućnosti.

***Vožnja tokom jakih kiša je opasna. Budite vrlo oprezni ukoliko vozite – obratite pažnju na oštećene puteve, blato, odronjeno kamenje ili druge pokazatelje.***